
Nrus 2493. 


Visitatio canonica Decanatus Tuchoviensis. 


1. Die 20. Maii a. c. horis pomeridianis ad Piotrkowice veniemus ibique sacris 
funeti officiis eadem die horis vespertinis ad Tuchów discedemus. 
9. Diebus 21. et 29. Maii in Tuchów, 
. Diebus 23. et 24. Maii in Gromnik, 
. Die 25. Maii in Siemiechów, 
. Die 26. Maii in Brzozowa, 
Diebus 27. et 28. Maii in Ryglice, 
. Die 29. Maii in Zalasowa, 
Die 30. Maii in Szynwald, 
. Diebus 31. Maii et 1. Junii in Ple$na. 

Durante visitatione omnes P. T. Sacerdotes dioecesani sumant — permittentibus 
rubrieis — quotidie in Missa collectam: de Spiritu sancto. 


S. CONGREGATIO DE SACRAMENTIS 


li 


INSTRUCTIO AD ORDINARIOS CIRCA STATUM LIBERUM AC DENUNCIATIONEM INITI 
MATRIMONII. 


Perlatum haud semel est ad hane S. Congregationem de disciplina Sacramen- 
torum, in quibusdam regionibus parochos matrimoniis adsistere, praesertim adve- 
narum, non comprobato rite ac legitime statu libero contrahentium, eiusque rei causa 
non defuisse, qui alteras nuptias attentare sint ausi. 

Haud pauci praeterea Ordinarii conquesti sunt, initorum notitiam connubiorum, 
quae vi decreti: Ne temere, editi a S. C. Concilii die 2, mensis Augusti anno 

MDCOGCCVII, transmittenda est ad parochum baptismi coniugum, saepe omni fidei 
testimonio esse destitutam debitisque indiciis carere. 

Ad haec incommoda removenda Emi Patres huius S. Congregationis in generali 
conventu habito in aedibus Vaticanit die 7. mensis Februarii MDCOCCXI. praescri- 
benda censuerunt ea, quae sequuntur: 

I In memoriam redigatur parochorum haud licere ipsis adesse matrimonio, 
nisi conslito sibi legitime de libero statu contrahentium, servatis de iure servandis: 
(Cfr. Deer. Ne temere, n. V. 8 2); iidemque praesertim moneantur, ne omittant bap- 
tismi testimonium a econtrahentibus exigere, si hic alia in paroecia fuerit illis collatus. 

II. Ut autem, quae n. IX. 8 2. memorati Decreti praescripta sunt, rite serventur, 
celebrati matrimonii denuntiatio, ad baptismi parochum tíransmittenda, coniugum 
eorumque parentum nomina et agnomina descripta secumferat, aetatem conirahen- 
tium, locum diemque nuptiarum, testium, qui interfuerunt nomina et agnomina, ha- 
beatque parochi subscriptum nomen eum adiecto parochiali sigillo. Inscriptio autem 
accurata indicet paroeciam, dioecesim, oppidum seu locum baptismi coniugum, et ea 
quae ad scripta per publicos portitores tuto transmittenda pertinent. 

III. Si forte accidat ut, adhibitis etiam cautelis, de quibus n. L, baptismi paro- 
chus in recipienda denuntiatione matrimonii comperiat alterutrum contrahentium 
alis nuptiis iam esse alligatum, rem quantocius significabit parocho attentati ma- 
trimonii. 

IV. Ordinarii sedulo advigilent, ut haec praescripta religiose serventur, et trans- 
gressores, si quos inverinft, curent ad officium revocare, adhibitis etiam, ubi sit opus, 
canonicis poenis. 

Ex Aedibus eiusdem S. C. die 6. Martii 1911. 


D. CARD. FERRATA, Praefectus. 
(L. S) Ph. Giustini, Secretarius. 


P 


VENETIARUM 
PROBATIONIS MATRIMONII. 


Emus Patriarcha Venetiarum S. C. de disciplina Sacramentorum sequens 
proposuit 
DUBIUM. 


An et quibus in casibus quibusque sub conditionibus admitti valeat tamquam 
sufficiens probatio initi matrimonii simplex affirmatio eorum, qui ex America 
aliisve dissitis regionibus adveniunt, quotiescumque documentum vel alia, legitima 
probatio celebrationis matrimonii aut omnino haberi nequeat, aut nonnisi admodum 
difficulter et post longum tempus, cum interea rerum adiuncta moram inquisitionis 
non patiantur. 

Cui dubio Emi ac Revmi Patres in plenariis Comitiis habitis die 17. Februarii 
1911, re mature perpensa, respondendum censuerunt: 

Imprimis curandum diligentissime est, ut factum, contracti matrimonii legiti- 
mis probationibus ostendatur; quae probationes, licet studiose quaesitae, si haberi 
nequeant, deferatur partibus iuramentum, quo propriam assertionem | confirment; 
hoe praestito, partes habeantur tamquam legitimo matrimonio coniunctae, earumque 
proles ut legitima. Excipiendi iamen sunt casus, in quibus ius plenam probationem 
requirit ex. gr. sí agatur de praeiudicio alterius matrimonii vel de ordinibus 
susceipiendis. 

Matrimonium autem per iuramentum ut supra confirmatum inscribatur non 
quidem in communi matrimoniorum libro, sed in distincto libello ad hoc destinato. 

Ex Aedibus eiusdem S. C. die 6. Martii 1911. 


D. CARD. FERRATA, Praefectus. 


LES uif) Ph. Giustini, Secretarius. 


SAN 


EN d 


S. CONGREGATIO N. OFFICII. 


DE MATRIMONIIS EORUM, QUI A GENITORIBUS ACATHOLICIS VEL INFIDELIBUS NATI, 
SED IN ECCLESIA CATHOLICA BAPTISATI, AB INFANTILI AETATE IN HAERESI VEL 
INFIDELITATE AUT SINE ULLA RELIGIONE ADOLEVERUNT. 


DECRETUM. 


Cum decreti „Ne temere“ per Sacram Congregationem Concilii die 2. Augusti 1907 
editi articulo XI. § I. expresse edicatur novis cirea formam sponsalium et matrimonii 
statutis legibus teneri omnes in Catholica Ecclesia baptisatos et ad eam ex haeresi 
aut schismate conversos (licet sive hi sive illi ab cadem postea defecerint), quoties 
inter se sponsalia vel matrimonium neant; quaesitum est: Quid dicendum de ma- 
trimoniis eorum, qui a genitoribus acatholieis vel infidelibus nati, sed in Ecclesia 
Catholica baptisati, postea, ab infantili aetate, in haeresi seu infidelitate vel sine ulla 
religione adoleverunt, quoties cum parte acatholiea vel infideli coniraxerint? 

Re in plenario conventu Supremae Sacrae Congregationis Sancti Officii habito 
feria VI. die 15. labentis mensis mature perpensa, Emi ac Rmi DD. Cardinales In- 
quisitores Generales respondendum decreverunt: Recurrendum esse in singulis casibus. 

Die vero sequenti SSmus D. N. D. Pius divina providentia PP. X. in solita 
audientia R. P. D. Adsessori huius eiusdem Supremae Sacrae Congregationis impertita, 
relatam Sibi Emorum Patrum resolutionem adprobare et confirmare dignatus est. 

Datum Romae, ex Aedibus S. Officii, die 31. Martii 1911. 


(Us, RU Aloisius Castellano, S. A. et U. I. Notarius. 

S. CONGREGATIO CONSISTORIALIS. 
ie 


ROMANA. 
DE COMPETENTIA IN ECCLESIASTICIS LEGIBUS INTERPRETANDIS. 


Sacrae Congregationi Consistoriali ea, quae sequuntur, dubia proposita sunt 
solvenda: 

1. an, post ordinationem Romanae Curiae a Pio PP. X. statutam, Saerae Con- 
gregationi Concilii adhuc competat exclusiva facultas authentice interpretandi omnia 
Concilii Tridentini decreta, quae ad morum reformationem, disciplinam aliaque huius- 
modi pertinent, Summo Pontifice consulto? 

2. an facultas authentiee interpretandi Concilii Tridentini decreta aliasque leges 
ecclesiasticas vi Constitutionis Sapienti Consilio sit singulis Sacris Congregationibus 
commissa secundum propriam cuiusque competentiam, salva Romani Pontificis 
approbatione? 

3. an eadem potestas competat sacris tribunalibus Romanae Rotae et Signa- 
turae Apostolicae? 

4. an lisdem sacris tribunalibus competat saltem facultas decreta Concilii Tri- 
dentini aliasque leges ecclesiasticas interpretandi iuridice in casibus particularibus, 
ita nempe ut ius faciant inter partes in causa? 

Emi Patres huius Sacrae Congregationis in generali coetu die 9. Februarii 1911. 
habito, omnibus mature perpensis, respondendum censuerunt: 

Ad I. et II. negative; ad II. et IV. affirmative. 

In sequenti vero die, quum hae dubiorum resolutiones SSmo D. N. Pio PP. X. 
ab infrascripto Cardinali Secretario relatae sint, Sanctitas Sua eas ratas habuit et 
confirmavit. 

Datum Romae ex Aedibus eiusdem Sacrae Congregationis, die 11. Februarii 
anno 1911. 

€. CARD. DE LAI, Secretarius. 


(ERS) Scipio Tecchi, Adsessor. 


H. 
DE DECRETO „MAXIMA CURA“. 
iu 


In generali conventu Sacrae Congregationis Consistorialis habito die 23. Februa- 
rii 1911., proposito dubio: An vigeat in Anglia novissimum de amotione admini- 
strativa ab officio et beneficio curato Decretum ,,Mazima Cura“? — Emi PP. requisito 
Consultorum voto aliisque perpensis, respondendum censuerunt: ,,Affirmative'*. 

Facta autem relatione SSmo D. N. Pio PP. X. ab infrascripto Cardinali Secre- 
tario in audientia diei 24. Februarii 1911. SSmus resolutionem ratam habuit et 
confirmavit. 

Romae, die 28. Februarii 1911. 


C. CARD. DE LAI. Secretarius. 
(LRS) Scipio Tecchi, Adsessor. 


2. 


Ad dubium ab aliquibus propositum: „an decretum ,,Mazima Cura“ vigeat pro 
dioecesibus Statuum Foederatorum Americae Septentrionalis“? — haec Sacra Consisto- 
rialis Congregatio respondit: „Affirmative“, iuxta resolutionem datam pro dioece- 
sibus Angliae sub die 28. Februarii 1911. 

Romae, die 13. Martii 1911. 


C. CARD. DE LAI, Secretarius. 
(L. S.) Scipio Tecchi, Adsessor. 


VEI 
DE MOTU PROPRIO „SACRORUM ANTISTITUM“. 


Cum in Motu proprio „Sacrorum Antistitum“ statutum sit, ut fidei professio 
cum iureiurando contra Modernistarum errores praestetur a parochis aliisque bene- 
ficiatis ante ineundam beneficii possessionem, quaesitum est „utrum adhuc maneat 
facultas facta a S. Concilio Tridentino, qua provisi de beneficiis quibuscumque fidei 
professionem emittere possunt intra duos menses a die adeptae possessionis"? 

Re autem pertractata penes S. hane Congregationem, cum Consultoris voto, ab 
infrascripto Cardinali relatio facta est SSmo D. N. Pio PP. X, qui, omnibus per- 
pensis, proposito dubio mandavit, ut respondeatur: „Negative“ ac proinde in posterum 
fidei professionem emittendam esse ante possessionem beneficii. 

Datum Romae, ex aedibus S. C. Consistorialis, die 1. Martii 1911. 


C. CARD. DE LAI, Secretarius. 
(L. S&) Scipio Teechi, Adsessor. 


S. CONGREGATIO RITUUM. 


I. 
DECRETUM SEU DECLARATIO SUPER EDITIONE VATICANA EIUSQUE REPRODUCTIONE 
QUOAD LIBROS LITURGICOS GREGORIANOS. 
Per decretum diei 11. Augusti 1905 Sacra Rituum Congregatio statuit ac de- 
claravit Editionis Vaticanae libros liturgieos gregorianos respicientis reproduetiones 
adamussim esse conformandas eidem typicae editioni, nihil prorsus addito, dempto 

vel mutato. Quod si ex quadam S. Sedis tolerantia et permittente Ordinario, aliquoties 
praefatis reproductionibus addita fuere quaedam signa, ritmica nuncupata, atque ita 
ipsae reproductiones in vulgus editae ae venditae, tamen in seligendis atque adhi- 
bendis eiusmodi signis pluries conquestum est per ea aliquantum variari ac immutari 
notulas traditionales vaticanas et ad hos abusus removendos idem Sacrum Consilium 
evulgeandum censuit alterum decretum sub die 14. Februari 1906. Quum tamen non 
omnes abusus cessaverint et alii recentiores adiecti sint, sive ab titulum adhibitum 
Editionis ritmicae, sive ob interpretationem haud rectam decretorum, necessaria 
fuit nova declaratio authentica expressa per epistolam Secretarii S. R. C. datam 
die 2. Maii 1906. Quae epistola typographis facultatem et licentiam rite habentibus 
reproducendi editionem typicam Vaticanam clare significabat hane solam editionem 
ab Apostolica Sede esse approbatam atque praescriptam pro usu cantus gregoriani, 
una eum subsequentibus editionibus eidem plane conformibus; ceterasque editiones 
ritmicas nuneupatas ob signa adiuncta, habendas tantum toleratas; atque hoc sensu 
esse intelligendum decretum latum die 14. Februarii 1906. 

Quae quum ita sint, ut removeantur abusus existentes et praecludatur via tum 
enunciatis tum aliis, quae facile irrepere possent, Sacra eadem Congregatio sequentia 
decernere atque enucleatius declarare voluit: 

I. Editionem Vaticanam de libris liturgicis gregorianis, prouti evulgafa fuit 
Auctoritate Apostolica, eum suis notulis traditionalibus et cum regulis Graduali 
Romano praefixis, satis superque continere, quae ad rectam cantus liturgici execu- 
tionem conferunt. 

II. Reproduetiones eiusdem editionis typicae, quae praeseferunt signa super- 
inducta, ritmica dieta, per abusum vocari editiones ritmicas, atque uti tales haud 
fuisse approbaftas, sed tantum precario toleratas; hane vero tolerantiam, attentis 
rerum adiunetis, amplius non admitti, nisi pro solis editionibus iam factis, Gradualis 
et Officii Defunetorum, ideoque nullatenus extendi sive ad editiones eum notulis 
gregorianis sive ad transumpta cum eisdem notulis Antiphonarii et aliorum quo- 
rumeumque librorum cantum liturgicum continentium, quae ad normam Motus Proprii 
diei 25. Aprilis 1904 et Decretorum huius S. R. C, tum pro universali Ecclesia, tum 
pro singulis Dioecesibus vel Congregationibus, adhue instauranda sunt et evulganda. 

III. Rmis Ordinariis locorum ae Superioribus Ordinum seu Congregationum 
interim licere editiones precario a S. Sede toleratas permittere intra limites propriae 
iurisdictionis, quin tamen ipsi eas in locis sibi subiectis praecipere, atque usum 
editionis adprobatae inhibere valeant. 

Contrariis non obstantibus quibuscumque. Die 25. Ianuarii 1911. 


FR. S. CARD. MARTINELLI, Praefectus. 


(L. S) T Petrus La Fontaine, Episc. Charystien., Secretarius, 


JI. 


RATISBONEN. 
DE EDENDIS PROPRIIS CANTUM LITURGICUM CONTINENTIBUS. 


Fridericus Pustet, Sanctae Sedis Apostolicae et S. Rituum Congregationis ty- 
pographus, de eonsensu Rmi sui Ordinarii Ratisbonensis, humiliter expetivit a Sacra 
Rituum Congregatione, ut ipsa declarare dignaretur, quis modus servandus sit de 
expetenda approbatione Propriorum alicuius Dioecesis vel Ordinis ad Graduale vel 
Antiphonale Romanum Vaticanae editionis et praesertim: 

I. Utrum Propria, quae exhibent cantum gregorianum, indigeant approbatione 
Sacrae Rituum Congregationis pro prima editione? 

IL Et quatenus affirmave ad I. utrum etiam pro sequentibus editionibus? 

HI. Et quatenus negative ad H., utrum praeter licentiam Ordinarii loci, in quo 
praedicta Propria evulgantur, requiratur insuper licentia Antistitis respectivi Ordinis 
vel Dioecesis? 

IV. Qua approbatione indigeant illa Propria ad Graduale vel Antiphonale 
Romanum Vaticanae editionis, quae exhibent cantum gregorianum notis modernis 
transeriptum? 

Et Sacra eadem Congregatio, ad relationem subscripti Secretarii, audita Com- 
missionis Liturgicae sententia, una eum voto Praesidis Commissionis de musica et 
cantu sacro, reque sedulo perpensa ac discussa, ita respondendum censuit: 

Ad I. Affirmative et singula cuiuslibet Proprii seu novi Officii aut Missae folia, 
apud quemlibet typographum composita, in triplici exemplari vel singilatim vel simul 
sumpta ad Sacram Rituum Congregationem pro revisione et definitiva approbatione 
transmittantur; praehabita quidem licentia illius Ordinarii loci vel Moderatoris supremi 
Ordinis sive Instituti, in cuius usum paratur editio, quae veluti typica pro futuris 
editionibus inserviet. 

Ad II. Negative, dummodo subsequentes editiones cum prima typica editione 
sive Proprii sive novi Officii aut Missae fideliter concordent; prouti Decretum sacrae 
Rituum Congregationis sub die 11, Augusti 1905, quod Instructiones circa editionem 
et approbationem librorum cantum liturgicum gregorianum eontinentium exhibent, 
omnino declarat et iubet. 

Ad III. Requiritur pro subsequentibus editionibus tam approbatio Ordinarii 
Dioecesis vel Moderatoris Supremi Ordinis seu Congregationis, in cuius usum ipsae 
editiones parantur, quam licentia Ordinarii loci, in quo huiusmodi editiones confi- 
ciuntur et evulgantur. 

Ad IV. Requiritur et sufficit approbatio Ordinarii Dioecesis vel Moderatoris 
Ordinis sive instituti atque licentia Ordinarii illius loei, ubi tales editiones parantur 
sive evulgantur, prouti in responsione ad dubium IIT. superius indicatur. 

Declarat autem sacra Rituum Congregatio tum Decretum approbationis a se 
dandum primae editioni alicuius Proprii sive novi Officii aut Missae cantum gre- 
gorianum liturgicum exhibenti cum approbationem Ordinarii Dioecesis aut Modera- 
toris Supremi Ordinis sive Instituti atque licentiam Ordinarii loci, ut supra, in 

scriptis praevie ab editoribus expetendam et obtinendam, omnino debere integre et 
fideliter in principio vel in fine Proprii vel Officii novi aut Missae publicari. 
Atque ita rescripsit, die 24. Februarii 1911. 
FR. S. CARD. MARTINELLI, Praefectus 


(LaS) Petrus La Fontaine, Episc. Charystien., Secretarius 

Mutationes inter Venerabilem Clerum. 


Nominatus: Rvmus Dnus Kossecki Stephanus, parochus in Szczepanów, 
Cubieularius intimus Suae Sanctitatis Pii P. X. supra numerum. 
Decorati: A. R. D. Olexik Joannes, parochus in Podegrodzie, privil. 


Roch. et Mant. — A. R. D. Jarzębiński Joannes, parochus in Mystków, 
usu Exp. can. 


Translati: R. Dnus Sepek Joannes, Coop. de Nockowa, ad Jurków; Wyrwa 
Jacobus, Coop. de Szezucin, ad Ryglice; Mucha Valentinus, Coop. de Ryglice, 
ad Debica et Pilch Ludovicus, Coop. de Królówka, ad Szezucin. 


Piis ad aram precibus commendantur: 


anima p. m. Wilkowiez Josephi, Parochi in Tylmanowa, qui die 23. Aprilis 
a. e. pie in Domino obdormivit. Societati precum adscriptus. 


anima p. m. Olszowiecki Josephi, Cooperatoris in Debica, qui die 7. Maii 
a. c. pie in Domino vita functus est. Societati precum adscriptus. 
Z KONSYSTORZA BISKUPIEGO. 


W Tarnowie, dnia 8. maja 191l. 


Ks. Dr. Wladystaw Mysor F Leon 
Kanclerz. Biskup 


Nakładem Kleru Dyecezalnego. Z Drukarni Zygmunta Jelenia w Tarnowie. 


